Ahmed el-Kurdî

Seyyîd Ahmed el-Kurdî (b. 1830, Kur, Çabakçur - m. 1921, Xarpêt) xelîfeyanê Şêx Ali Septî ra yew şêxê neqşîbendîyan o.Hattatzâde Muhammed İhsan [Oğuz], İki Gavs-i Enâm: Şeyh Ali Es-Sebti & Seyyid Ahmed El-Kürdî, Necm-i İstikbâl Matbaası, İstanbul, 1342 (1926), r. 22 ve r. 26-30İshak Sunguroğlu, "Seyyid Ahmedülkürdî", Harput Yollarında, 2. Cilt, İstanbul 1959, r. 143-145

Bi nameyanê Ahmed el-Kurdî el-Huseynî yan zî Seyîd Ahmed Çabakçûrî el-Kurdî zî şinasîyêno. Serra mîladî 1830 (hîcrî 1246) de Çabakçur yanî Çewlîg de dewa Kur de ame dinya. Çewlîg o çax girêdayeyê Wilayetê Bitlisî bî. Nameyê pîyê ey Muhemmed Şemseddîn o. Duyês serrîya xo ra dima şi Pali û hetê Şêx Elî Septî de tehsîlê îlmî kerd û bi murîdê ey. Şêx Elî Sebtî (m. 1871) xelîfeyanê Mewlana Xalidê Şehrezorî el-Kurdî (m.1827) ra yew o û kalikê Şêx Seîdî yo.Rahîm Er, "Sohbet-Vasiyetname", Türkiye, 29.06.1998 ra neql: Türktakvim sitesi. (erişim: 21.04.2021)Bekir Köle, "Seyyid Ahmed Çapakçûrî’nin Müridi Muhammed İhsan Oğuz’a Gönderdiği İrşâd Mektupları", Dicle Üniversitesi İlahiyat Fakültesi Dergisi, c. 17, h. 2, 2015, rr.79-83Ramazan Muslu, "Bingöllü Bir Hâlidî Şeyhi: Şeyh Ahmed Çabakçûrî (1830-1921)" , 1. Bingöl Sempozyumu, Bingöl 10-11 Haziran 2006, (Kitap Baskısı: Bingöl Tarih ve Kültür Araştırmaları Dergisi Yayınları, Şubat 2007) rr. 125-137.

Ahmed el-Kurdî, Şêx Elî Sebtî ra seba terîqetê Neqşîbendîye-Xalîdîye îcaze ve xîlafet girewto. Wefatê şêxê xo ra dima Pali caverdayo û 1892 de şîyo Xarpêt. Çarês serrî Xarpêt de fealiyetê îrşadî kerdo; dima ra 1906 de şîyo Sêwregi û tîya de heşt serrî mendo; dima zî 1913 de şîyo Wêranşehr. Wêranşehr de di serrî mendo, dima 1915 de reyna şîyo Xarpêt û hetanî wefatê xo tîya de mendo. Ahmed el-Kürdî, 25 Teşrîna Peyêne 1921 de Xarpêt de merdo û Camîya Pîle ya Xarpêtî de defin bîyo. 

Ahmed Kurdî tayn kesan rê xilafetê terîqetî dayo. Xelîfeyanê ey ra tewr meşhûr Kastamonu ra keyeyê Hattatzadeyan ra Muhammed İhsan Oğuz o.Günerkan Aydoğmuş, Harput Kültüründe Din Alimleri, ELESKAV Yay., Elazığ 1998, r. 174-175

 Çimeyî 

Kategoriye:Meqaleyê ke be alfabeyê Bedirxanî nusîyayê
Kategoriye:Merdumê ke 1830 de biyê
Kategoriye:Şarê Çoligi
Kategoriye:Kurd